חוק שירותי תעופה (פיצוי וסיוע בשל ביטול טיסה או שינוי בתנאיה)

{{ח:התחלה}}
{{ח:כותרת|חוק שירותי תעופה (פיצוי וסיוע בשל ביטול טיסה או שינוי בתנאיה), התשע״ב–2012}}

{{ח:פתיח-התחלה}}
{{ח:מאגר|2001417}} {{ח:תיבה|ס״ח תשע״ב, 414|חוק שירותי תעופה (פיצוי וסיוע בשל ביטול טיסה או שינוי בתנאיה)|https://fs.knesset.gov.il/18/law/18_lsr_301013.pdf}}; {{ח:תיבה|תש״ף, 224|נגיף הקורונה החדש – הוראת שעה – תיקון|https://fs.knesset.gov.il/23/law/23_lsr_576534.pdf}}, {{ח:תיבה|376|נגיף הקורונה החדש – הוראת שעה – תיקון (תיקון)|https://fs.knesset.gov.il/23/law/23_lsr_580278.pdf}}; {{ח:תיבה|תשפ״א, 138|נגיף הקורונה החדש – הוראת שעה – תיקון (תיקון מס׳ 2)|https://fs.knesset.gov.il/23/law/23_lsr_592590.pdf}}; {{ח:תיבה|תשפ״ה, 304|תיקון מס׳ 2 והוראת שעה – חרבות ברזל|https://fs.knesset.gov.il/25/law/25_lsr_5694585.pdf}}.

''עדכון סכומים:'' {{ח:תיבה|י״פ תשע״ג, 1941|הודעה בדבר עדכון סכומים|https://olaw.org.il/yalkut/yalkut-6521.pdf}}; {{ח:תיבה|תשע״ד, 2888|הודעה בדבר עדכון סכומים|https://olaw.org.il/yalkut/yalkut-6731.pdf}}; {{ח:תיבה|תשע״ה, 2437|הודעה בדבר עדכון סכומים|https://olaw.org.il/yalkut/yalkut-6957.pdf}}; {{ח:תיבה|תשע״ו, 2621|הודעה בדבר עדכון סכומים|https://olaw.org.il/yalkut/yalkut-7183.pdf}}; {{ח:תיבה|תשע״ז, 1137|הודעה בדבר עדכון סכומים|https://olaw.org.il/yalkut/yalkut-7412.pdf}}; {{ח:תיבה|תשע״ח, 3742|הודעה בדבר עדכון סכומים|https://olaw.org.il/yalkut/yalkut-7657.pdf}}; {{ח:תיבה|תשע״ט, 6161|הודעה בדבר עדכון סכומים|https://olaw.org.il/yalkut/yalkut-8075.pdf}}; {{ח:תיבה|תש״ף, 2941|הודעה בדבר עדכון סכומים|https://olaw.org.il/yalkut/yalkut-8626.pdf}}; {{ח:תיבה|תשפ״א, 2799|הודעה בדבר עדכון סכומים|https://olaw.org.il/yalkut/yalkut-9350.pdf}}; {{ח:תיבה|תשפ״ב, 2728|הודעה בדבר עדכון סכומים|https://olaw.org.il/yalkut/yalkut-10120.pdf}}; {{ח:תיבה|תשפ״ג, 3962|הודעה בדבר עדכון סכומים|https://olaw.org.il/yalkut/yalkut-11135.pdf}}; {{ח:תיבה|תשפ״ד, 3254|הודעה בדבר עדכון סכומים|https://olaw.org.il/yalkut/yalkut-12021.pdf}}; {{ח:תיבה|תשפ״ה, 6483|הודעה בדבר עדכון סכומים|https://olaw.org.il/yalkut/yalkut-13403.pdf}}. ''הארכת הוראת שעה:'' {{ח:תיבה|ק״ת תש״ף, 2076|הארכת התקופה הקובעת|https://olaw.org.il/takanot/takanot-8711.pdf}}; {{ח:תיבה|תשפ״א, 248|הארכת התקופה הקובעת [תש״ף] (תיקון)|https://olaw.org.il/takanot/takanot-8845.pdf}}, {{ח:תיבה|694|הארכת התקופה הקובעת [תש״ף] (תיקון מס׳ 2)|https://olaw.org.il/takanot/takanot-8949.pdf}}, {{ח:תיבה|1268|הארכת התקופה הקובעת [תש״ף] (תיקון מס׳ 3)|https://olaw.org.il/takanot/takanot-9036.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תש״ף}}
{{ח:ת}} בחוק זה –
{{ח:ת|סוג=הגדרה}} ”הוראת השעה“ – {{ח:הערה|(פקעה);}}
{{ח:ת|סוג=הגדרה}} ”הטבות“ – כל אחד מאלה: השבת תמורה, כרטיס טיסה חלופי, פיצוי כספי ושירותי סיוע;
{{ח:ת|סוג=הגדרה}} ”השבת תמורה“ – כמשמעותה {{ח:פנימי|סעיף 3|בסעיף 3(א)(2)}};
{{ח:ת|סוג=הגדרה}} ”חבילת תיור“ – צירוף של שני שירותי סוכנות נסיעות לפחות, ובהם הזמנה או מכירה של כרטיס טיסה;
{{ח:ת|סוג=הגדרה}} ”חניית ביניים“ – שהות ביעד ביניים לשם טיסת המשך ליעד הסופי;
{{ח:ת|סוג=הגדרה}} ”טיסה“ – טיסה הממריאה מתחומי מדינת ישראל או אליה, לרבות טיסה הכוללת חניית ביניים;
{{ח:ת|סוג=הגדרה}} ”טיסה שבוטלה“ – כל אחת מאלה, ואולם לא יראו שינוי במספר הטיסה כשלעצמו כטיסה שבוטלה:
{{ח:תתת|(1)}} טיסה שלא התקיימה;
{{ח:תתת|(2)}} טיסה שהמריאה באיחור של שמונה שעות לפחות מהמועד הנקוב בכרטיס הטיסה או באיחור שנקבע לפי {{ח:פנימי|סעיף 6|סעיף 6(ח)}};
{{ח:ת|סוג=הגדרה}} ”יעד סופי“ – היעד הנקוב בכרטיס הטיסה בטיסה ישירה, או – בטיסה הכוללת חניית ביניים – היעד האחרון הנקוב בכרטיס הטיסה;
{{ח:ת|סוג=הגדרה}} ”כרטיס טיסה“ – אישור בדבר התחייבות להטיס נוסע שהנפיק מפעיל טיסה, מארגן או מי שהסמיכו לכך, אף אם האישור הונפק כחלק מחבילת תיור; לעניין זה, ”אישור“ – לרבות במסר אלקטרוני;
{{ח:ת|סוג=הגדרה}} ”כרטיס טיסה חלופי“ – כמשמעותו {{ח:פנימי|סעיף 3|בסעיף 3(א)(3)}};
{{ח:ת|סוג=הגדרה}} ”מארגן“ – אדם השוכר קיבולת בכלי טיס, כולה או חלקה, להובלת נוסעים וכבודתם, לצורך מכירתה לאחרים;
{{ח:ת|סוג=הגדרה}} ”מפעיל טיסה“ – מפעיל כלי טיס לשם הובלת נוסעים וכבודתם, בתמורה, ממדינת ישראל, אליה או בשטחה;
{{ח:ת|סוג=הגדרה}} ”נותן שירותי סוכנות נסיעות“ – מי שנותן בתמורה, או שלא בתמורה אך דרך קבע, שירות משירותי סוכנות נסיעות;
{{ח:ת|סוג=הגדרה}} ”פיצוי כספי“ – כמשמעותו {{ח:פנימי|סעיף 3|בסעיף 3(א)(4) או (5)}}, לפי העניין;
{{ח:ת|סוג=הגדרה}} ”עילה מזכה“ – עילה המזכה נוסע בקבלת הטבות כאמור {{ח:פנימי|סעיף 5|בסעיפים 5 עד 9}};
{{ח:ת|סוג=הגדרה}} ”רשות שדות התעופה“ – רשות שדות התעופה שהוקמה לפי {{ח:חיצוני|חוק רשות שדות התעופה|חוק רשות שדות התעופה, התשל״ז–1977}};
{{ח:ת|סוג=הגדרה}} ”שירותי סוכנות נסיעות“ – כהגדרתם {{ח:חיצוני|חוק שירותי תיירות|בחוק שירותי תיירות, התשל״ו–1976}};
{{ח:ת|סוג=הגדרה}} ”שירותי סיוע“ – שירותים לנוסע המנויים {{ח:פנימי|סעיף 3|בסעיף 3(א)(1)}};
{{ח:ת|סוג=הגדרה}} ”השר“ – שר התחבורה התשתיות הלאומיות והבטיחות בדרכים.

{{ח:סעיף|2|תנאים לזכאות להטבות}}
{{ח:תת|(א)}} נוסע שהונפק לו כרטיס טיסה לטיסה שמתקיימת לגביה עילה מזכה, זכאי להטבות, כולן או חלקן, אם התייצב במועד בדלפק הבידוק (Check-in Counter) של מפעיל הטיסה בשדה התעופה, ואם לא הוקצה דלפק בידוק כאמור לאותה טיסה – התייצב במועד לפני אדם שמונה מטעם מפעיל הטיסה לפי {{ח:חיצוני|חוק רישוי שירותי התעופה#סעיף 8ג|סעיף 8ג(א1) לחוק רישוי שירותי התעופה, התשכ״ג–1963}}, ואולם נוסע אינו מחויב להתייצב במועד כאמור, אם הטיסה בוטלה; בסעיף קטן זה, ”התייצבות במועד“ – התייצבות במועד שנקבע לכך והובא לידיעת הנוסע על ידי מפעיל הטיסה, המארגן או נותן שירותי סוכנות נסיעות, ובלבד שהנוסע לא יידרש להתייצב יותר משלוש שעות לפני המועד המתוכנן להמראת הטיסה, ואם לא נקבע מועד כאמור – 90 דקות לפחות לפני מועד ההמראה האמור.
{{ח:תת|(ב)}} על אף האמור בסעיף קטן (א), נוסע לא יהיה זכאי להטבות –
{{ח:תתת|(1)}} אם קיבל הודעה מאת מפעיל הטיסה, המארגן או נותן שירותי סוכנות נסיעות בדבר העברתו לטיסה אחרת מזו שאליה הונפק לו כרטיס הטיסה, והוא הגיע ליעדו הסופי במועד שהיה נקוב בכרטיס הטיסה המקורי;
{{ח:תתת|(2)}} אם קיבל את כרטיס הטיסה בלא תשלום או אם כרטיס הטיסה נרכש בתעריף מיוחד שלא ניתן לציבור במישרין או בעקיפין, אלא אם כן הכרטיס הונפק לו מתוקף חברותו בתכנית למתן הטבות של מפעיל טיסה או מארגן.

{{ח:סעיף|3|סוגי ההטבות|תיקון: תש״ף, תש״ף־2, תשפ״א}}
{{ח:תת|(א)}} ההטבות לפי חוק זה הן:
{{ח:תתת|(1)}} שירותי סיוע בלא תשלום, כמפורט להלן:
{{ח:תתתת|(א)}} מזון ומשקאות בהתאם לזמן ההמתנה (בחוק זה – מזון ומשקאות);
{{ח:תתתת|(ב)}} אירוח בבית מלון אם נדרשת שהייה של לילה אחד או יותר או אם נדרשת שהייה ארוכה מהשהייה שתכנן הנוסע (בחוק זה – שירותי לינה);
{{ח:תתתת|(ג)}} שירותי הסעה בין שדה התעופה לבית המלון שבו הנוסע שוהה כאמור בפסקת משנה (ב), ואם בחר הנוסע לשהות במקום אחר במרחק סביר משדה התעופה, בפרק הזמן כאמור באותה פסקת משנה – שירותי הסעה בין אותו מקום לשדה התעופה (בחוק זה – שירותי הסעה);
{{ח:תתתת|(ד)}} שתי שיחות טלפון, וכן משלוח הודעה באמצעות פקסימיליה או דואר אלקטרוני לפי בחירת הנוסע (בחוק זה – שירותי תקשורת);
{{ח:תתת|(2)}} השבת תמורה בסכום ששולם בעד כרטיס טיסה, לרבות כל תשלום ששולם בעד כרטיס הטיסה, ובכלל זה אגרות, היטלים, מסים ותשלומי חובה אחרים, והכל בכפוף להוראות סעיף קטן (ב); מפעיל טיסה או מארגן ישיב לנוסע את התמורה בתוך 21 ימים מהיום שהנוסע או נותן שירות סוכנות הנסיעות כאמור {{ח:פנימי|סעיף 15|בסעיף 15}}, לפי העניין, פנה אליו בכתב;
{{ח:תתת|(2א)}} {{ח:הערה|(פקעה);}}
{{ח:תתת|(3)}} כרטיס טיסה חלופי ליעד הסופי של הנוסע, בתנאים הדומים ככל האפשר לתנאי כרטיס הטיסה המקורי שהונפק לו ובמועד המוקדם ביותר שניתן, או במועד מאוחר יותר בתיאום עם הנוסע, ובכפוף לקיומם של מקומות פנויים בטיסה;
{{ח:תתת|(4)}} פיצוי כספי כאמור {{ח:פנימי|תוספת 1|בתוספת הראשונה}}; מפעיל טיסה או מארגן ישלם את הפיצוי האמור לנוסע בתוך 45 ימים מהיום שהנוסע או נותן שירותי סוכנות הנסיעות כאמור {{ח:פנימי|סעיף 15|בסעיף 15}}, לפי העניין, פנה אליו בכתב; הפיצוי ישולם במזומן, בהעברה בנקאית או בהמחאה, ואם הסכים לכך הנוסע במפורש ובכתב – בהמחאות נוסעים או באמצעי תשלום אחר כפי שהוסכם עמו;
{{ח:תתת|(5)}} פיצוי כספי בשל שינוי בתנאי כרטיס הטיסה, כאמור {{ח:פנימי|תוספת 2|בתוספת השנייה}}; מפעיל טיסה או מארגן ישלם את הפיצוי האמור לנוסע בתוך 21 ימים ממועד הטיסה, במזומן, בהעברה בנקאית או בהמחאה, ואם הסכים לכך הנוסע במפורש ובכתב – בהמחאות נוסעים או באמצעי תשלום אחר כפי שהוסכם עמו.
{{ח:תת|(ב)}} לעניין השבת תמורה –
{{ח:תתת|(1)}} נרכש כרטיס טיסה לטיסה הכוללת חניית ביניים אשר מופעלת על ידי אותו מפעיל טיסה, והתקיימה עילה מזכה בקטע מהטיסה – יהיה הנוסע זכאי לקבל את מלוא התמורה ששולמה בעד כרטיס הטיסה גם אם קטע מהטיסה התקיים בפועל ובלבד שהנוסע לא הגיע ליעד הסופי; הגיע הנוסע ליעד הביניים בטיסה כאמור והחליט שלא לטוס ליעדו הסופי המקורי עקב העילה המזכה, יהיה זכאי לקבל ממפעיל הטיסה, בלא תמורה, גם כרטיס טיסה בחזרה לנקודת המוצא, נוסף על השבת התמורה;
{{ח:תתת|(2)}} נרכש כרטיס טיסה הלוך ושוב, לרבות כרטיס טיסה הלוך ושוב לטיסה הכוללת חניית ביניים, והתקיימה עילה מזכה בטיסה הלוך מנקודת המוצא – יהיה הנוסע זכאי לקבל את מלוא התמורה ששולמה בעד כרטיס הטיסה; התקיימה עילה מזכה בטיסה בחזרה מהיעד לנקודת המוצא – יהיה הנוסע זכאי לקבל את מחצית התמורה ששולמה בעד כרטיס הטיסה; לעניין כרטיס טיסה כאמור לטיסה הכוללת חניית ביניים – התקיימה העילה המזכה בטיסה הלוך, והנוסע הגיע ליעד הביניים, ובשל העילה המזכה החליט שלא לטוס ליעדו הסופי המקורי עקב העילה המזכה, יהיה זכאי לקבל ממפעיל הטיסה, בלא תמורה, גם כרטיס טיסה בחזרה לנקודת המוצא, נוסף על השבת התמורה;
{{ח:תתת|(3)}} הונפק לנוסע כרטיס טיסה כחלק מחבילת תיור, יחושב מחירו, בהתאם למרחק הטיסה שהתקיימה בה עילה מזכה, לסוג הטיסה ולסוג מחלקת השירות שבה טס הנוסע בטיסה, הכל כמפורט {{ח:פנימי|תוספת 3|בתוספת השלישית}}, אלא אם כן הוכח כי שולם סכום אחר בעד כרטיס הטיסה;
{{ח:תתת|(4)}} בכפוף להוראות פסקאות (1) ו־(2), נוסע לא יהיה זכאי להשבת תמורה אם בחר לקבל כרטיס טיסה חלופי או אם בחר לטוס בטיסה שהתקיימה בה עילה מזכה, ובלבד שאם הוצע לו כרטיס טיסה לטיסה משדה תעופה אחר והוא קיבל הצעה זו – יהיה זכאי גם להחזר ההוצאות בשל הסעה לאותו שדה תעופה.
{{ח:תת|(ג)}} בסעיף קטן (ב) –
{{ח:תת|סוג=הגדרה}} ”חניית ביניים“ – שהות ביעד ביניים, במשך 24 שעות לכל היותר, לשם טיסת המשך ליעד הסופי;
{{ח:תת|סוג=הגדרה}} ”כרטיס טיסה הלוך ושוב“ – כרטיס טיסה לטיסה הממריאה מנקודת מוצא ליעד מסוים וכן לטיסה מאותו יעד בחזרה לנקודת המוצא, ובלבד שהטיסות מופעלות על ידי אותו מפעיל טיסה;
{{ח:תת|סוג=הגדרה}} ”מפעיל טיסה“ – מפעיל הטיסה שהנפיק את כרטיס הטיסה, לרבות מארגן או מי מטעמם.

{{ח:סעיף|4|אחריות מפעיל טיסה ומארגן}}
{{ח:ת}} יראו מפעיל טיסה או מארגן שהנוסע מקבל ממנו שירות, אף אם אין בינו ובין הנוסע הסכם, כמי שמבצע מטעם מי שהנוסע התקשר עמו בהסכם את החובות המוטלות לפי חוק זה.

{{ח:סעיף|5|סירוב להטיס נוסע בטיסה|תיקון: תש״ף}}
{{ח:תת|(א)}} מפעיל טיסה או מארגן המסרב להטיס נוסע שהונפק לו כרטיס טיסה, לרבות בשל רישום יתר, יפנה תחילה אל הנוסעים הרשומים בטיסה ויבדוק אם יש ביניהם נוסע המוכן לוותר על מקומו בטיסה בתמורה שתוסכם בין אותו נוסע למפעיל הטיסה או למארגן; בסעיף קטן זה, ”רישום יתר“ – רישום מקומות מוזמנים בכלי טיס, שאישר מפעיל טיסה, מארגן או מי מטעמם, במספר העולה על קיבולת כלי הטיס.
{{ח:תת|(ב)}} נוסע שמפעיל טיסה או מארגן סירב להטיסו ולא הסכים לוותר על מקומו בטיסה בתמורה מוסכמת כאמור בסעיף קטן (א), זכאי לקבל ממפעיל הטיסה או מהמארגן שירותי סיוע ופיצוי כספי כאמור {{ח:פנימי|תוספת 1|בתוספת הראשונה}}, וכן לפי בחירת הנוסע – השבת תמורה או כרטיס טיסה חלופי.
{{ח:תת|(ג)}} על אף האמור בסעיף קטן (ב), מפעיל טיסה או מארגן שהציע לנוסע כרטיס טיסה חלופי, והנוסע קיבל הצעה זו, רשאי להפחית במחצית את סכום הפיצוי הכספי שהנוסע זכאי לו לפי הוראות אותו סעיף קטן, למעט בנסיבות כאמור {{ח:פנימי|סעיף 6|בסעיף 6(ד)}}, ובלבד שהאיחור במועד הנחיתה ביעד הסופי של הנוסע לעומת המועד המקורי לנחיתה באותו יעד הוא כמפורט להלן:
{{ח:תתת|(1)}} עד ארבע שעות – אם מרחק הטיסה אינו עולה על 2,000 ק״מ;
{{ח:תתת|(2)}} עד חמש שעות – אם מרחק הטיסה עולה על 2,000 ק״מ ואינו עולה על 4,500 ק״מ;
{{ח:תתת|(3)}} עד שש שעות – אם מרחק הטיסה עולה על 4,500 ק״מ.
{{ח:תת|(ד)}} הוראות סעיף זה לא יחולו אם בשל טעמי ביטחון, בשל מצב בריאותו של הנוסע או בשל חשש לפגיעה בבטיחות הטיסה, לא ניתן להטיס את הנוסע בטיסה, או אם אין בידיו מסמכי נסיעה נאותים.
{{ח:תת|(ה)}} על אף הוראות סעיף קטן (ד), נוסע יהיה זכאי לקבל ממפעיל טיסה או ממארגן שסירב להטיסו בשל טעמי ביטחון כאמור באותו סעיף קטן, פיצוי כספי לפי סעיף קטן (ב), ובלבד שהתקיימו בו כל אלה:
{{ח:תתת|(1)}} הוא הגיע לשדה התעופה שלוש שעות לפחות לפני מועד ההמראה הנקוב בכרטיס הטיסה או מועד הטיסה המתוכנן;
{{ח:תתת|(2)}} הוא שיתף פעולה בבדיקה הביטחונית שנערכה לגביו, ובתום הבדיקה נמצא כי ניתן להטיסו;
{{ח:תתת|(3)}} מסמכי הנסיעה שלו תקינים.

{{ח:סעיף|6|טיסה שבוטלה|תיקון: תש״ף, תש״ף־2, תשפ״א}}
{{ח:תת|(א)}} נוסע שהונפק לו כרטיס טיסה לטיסה שבוטלה, יהיה זכאי לקבל ממפעיל טיסה או מהמארגן הטבות אלה:
{{ח:תתת|(1)}} שירותי סיוע;
{{ח:תתת|(2)}} השבת תמורה או כרטיס טיסה חלופי, לפי בחירת הנוסע;
{{ח:תתת|(3)}} פיצוי כספי כאמור {{ח:פנימי|תוספת 1|בתוספת הראשונה}}.
{{ח:תת|(א1)}} {{ח:הערה|(פקע).}}
{{ח:תת|(ב)}} מפעיל טיסה או מארגן שהציע לנוסע כרטיס טיסה חלופי כאמור בסעיף קטן (א)(2), והנוסע קיבל הצעה זו, רשאי להפחית במחצית את סכום הפיצוי הכספי שהנוסע זכאי לו לפי הוראות סעיף קטן (א)(3), ובלבד שהאיחור במועד הנחיתה ביעד הסופי של הנוסע לעומת המועד המקורי לנחיתה באותו יעד הוא כמפורט להלן:
{{ח:תתת|(1)}} עד שעתיים – אם הטיסה היא במרחק שאינו עולה על 2,000 ק״מ;
{{ח:תתת|(2)}} עד שלוש שעות – אם הטיסה היא במרחק שאינו עולה על 4,500 ק״מ;
{{ח:תתת|(3)}} עד ארבע שעות – אם הטיסה היא במרחק העולה על 4,500 ק״מ.
{{ח:תת|(ג)}} על אף האמור בסעיף קטן (א), נוסע שטיסתו בוטלה לא יהיה זכאי לפיצוי כספי כאמור {{ח:פנימי|תוספת 1|בתוספת הראשונה}}, אם מפעיל הטיסה או המארגן הוכיח כי הנוסע קיבל ממפעיל הטיסה, מהמארגן או מנותן שירותי סוכנות הנסיעות הודעה על כך –
{{ח:תתת|(1)}} 14 ימים לפחות לפני מועד הטיסה הנקוב בכרטיס הטיסה;
{{ח:תתת|(2)}} בין שבעה ל־14 ימים לפני מועד הטיסה הנקוב בכרטיס הטיסה, ומפעיל הטיסה או המארגן הציע לו טיסה חלופית שמועד המראתה הוא לכל היותר שעתיים לפני מועד הטיסה הנקוב בכרטיס הטיסה המקורי, ומועד נחיתתה ביעד הסופי הוא לא יאוחר מארבע שעות לאחר המועד המקורי לנחיתה באותו יעד;
{{ח:תתת|(3)}} פחות משבעה ימים לפני מועד הטיסה הנקוב בכרטיס הטיסה, ומפעיל הטיסה או המארגן הציע לו טיסה חלופית שמועד המראתה הוא לכל היותר שעה לפני מועד הטיסה הנקוב בכרטיס הטיסה המקורי, ומועד נחיתתה ביעד הסופי הוא לא יאוחר משעתיים מהמועד המקורי לנחיתה באותו יעד.
{{ח:תת|(ד)}} הוראות סעיף קטן (ג) לא יחולו אם הנוסע סירב לטוס בטיסה חלופית שהוצעה לו בשל כך שההצעה לא ניתנה לאדם המצטרף אליו לטיסה לפי הודעת הנוסע, או משום שנבצר מהנוסע לטוס בטיסה החלופית מטעמי ביטחון, דת או מגבלה רפואית.
{{ח:תת|(ה)}} בלי לגרוע מהוראות סעיף קטן (ג), נוסע שטיסתו בוטלה לא יהיה זכאי לפיצוי כספי כאמור {{ח:פנימי|תוספת 1|בתוספת הראשונה}}, אם מפעיל הטיסה או המארגן הוכיח כי התקיים אחד מאלה:
{{ח:תתת|(1)}} הטיסה בוטלה בשל נסיבות מיוחדות שלא היו בשליטתו, וגם אם היה עושה כל אשר ביכולתו – לא היה יכול למנוע את ביטולה בשל אותן נסיבות;
{{ח:תתת|(2)}} הטיסה בוטלה בשל שביתה או השבתה מוגנות;
{{ח:תתת|(3)}} הטיסה בוטלה כדי להימנע מחילול שבת או חג.
{{ח:תת|(ו)}} מפעיל טיסה או מארגן המודיע לנוסע על טיסה שבוטלה יציג לפניו חלופות להגעה ליעד הסופי.
{{ח:תת|(ז)}} חובת ההוכחה בדבר מתן ההודעה לנוסע על טיסה שבוטלה תחול על מפעיל הטיסה או על המארגן.
{{ח:תת|(ח)}} השר, בהסכמת שר התעשייה המסחר והתעסוקה, רשאי להגדיל או להפחית את מספר השעות הנקוב בהגדרה ”טיסה שבוטלה“, ובלבד שלא ישנה את מספר השעות ביותר מארבע שעות לעומת המספר הנקוב כאמור; הפחית השר את מספר השעות, יקבע הוראות התאמה לעניין הטבות בשל טיסה שהמריאה באיחור.

{{ח:סעיף|7|טיסה שהמריאה באיחור}}
{{ח:תת|(א)}} נוסע שהונפק לו כרטיס טיסה לטיסה שהמריאה באיחור של שעתיים לפחות מהמועד הנקוב בכרטיס הטיסה, זכאי לקבל ממפעיל הטיסה או מהמארגן מזון ומשקאות ושירותי תקשורת.
{{ח:תת|(ב)}} בלי לגרוע מהוראות סעיף קטן (א), נוסע שהונפק לו כרטיס טיסה לטיסה שהמריאה באיחור של חמש שעות ופחות משמונה שעות מהמועד הנקוב בכרטיס הטיסה זכאי להשבת תמורה או לכרטיס טיסה חלופי, לפי בחירתו; נוסע שהוצע לו כרטיס טיסה חלופי לטיסה שאמורה להמריא ביום שלמחרת ובחר לקבלו, זכאי לקבל גם שירותי לינה ושירותי הסעה; ואולם המריאה הטיסה באיחור כאמור בשל שביתה או השבתה מוגנות, יהיה הנוסע זכאי להשבת תמורה וכן למזון ומשקאות ולשירותי תקשורת, בלבד.

{{ח:סעיף|8|טיסה שמועד המראתה הוקדם|תיקון: תש״ף}}
{{ח:תת|(א)}} נוסע שהונפק לו כרטיס טיסה לטיסה שמועד המראתה הוקדם ביותר מחמש שעות ולא יותר משמונה שעות, וקיבל הודעה על כך ממפעיל הטיסה, מהמארגן או מנותן שירות סוכנות הנסיעות פחות מ־14 ימים לפני מועד הטיסה הנקוב בכרטיס הטיסה, יהיה זכאי להשבת תמורה או לכרטיס טיסה חלופי, לפי בחירתו.
{{ח:תת|(ב)}} נוסע שהונפק לו כרטיס טיסה לטיסה שמועד המראתה הוקדם ביותר משמונה שעות, וקיבל הודעה על כך כאמור בסעיף קטן (א), יהיה זכאי להטבות אלה:
{{ח:תתת|(1)}} פיצוי כספי כאמור {{ח:פנימי|תוספת 1|בתוספת הראשונה}}, למעט בנסיבות כאמור {{ח:פנימי|סעיף 6|בסעיף 6(ה)(1) ו־(2)}};
{{ח:תתת|(2)}} השבת תמורה או כרטיס טיסה חלופי, לפי בחירתו.

{{ח:סעיף|9|שינוי בתנאי כרטיס הטיסה}}
{{ח:תת|(א)}} החליט מפעיל טיסה או מארגן על העברת נוסע למחלקה ברמה גבוהה מזו הנקובה בכרטיס הטיסה שהונפק לו, לא ידרוש מהנוסע תשלום נוסף בשל העברה כאמור.
{{ח:תת|(ב)}} החליט מפעיל טיסה או מארגן על העברת נוסע למחלקה ברמה נמוכה מזו הנקובה בכרטיס הטיסה שהונפק לו, ישלם לנוסע פיצוי כספי בשל שינוי בתנאי כרטיס הטיסה, כאמור {{ח:פנימי|תוספת 2|בתוספת השנייה}}, בסכום שיחושב כשיעור ממחיר כרטיס הטיסה ששילם הנוסע ואם הטיסה כוללת חניית ביניים – בסכום השווה למחיר ששולם בעד כרטיס הטיסה כשהוא מוכפל ביחס שבין מרחק הטיסה שבה הועבר הנוסע למחלקה ברמה נמוכה יותר כאמור ובין מרחק הטיסה הכולל; נרכש כרטיס הטיסה כחלק מחבילת תיור – יחושב מחיר כרטיס הטיסה לעניין סעיף קטן זה לפי הוראות {{ח:פנימי|סעיף 3|סעיף 3(ב)(3)}}.

{{ח:סעיף|9א|שינוי ההטבות לנוסע בשל מצב מיוחד|תיקון: תשפ״ה}}
{{ח:תת|(א)}} הוכרז על מצב מיוחד וההכרזה עמדה בתוקפה יותר מ־14 ימים, רשאי השר, לאחר התייעצות עם שר הכלכלה והתעשייה ובאישור ועדת הכלכלה של הכנסת, לקבוע, בצו, לעניין טיסה שהמועד הנקוב בכרטיס הטיסה שהונפק לגביה הוא בתקופה שיקבע (בסעיף זה – התקופה הקובעת), אחת או יותר מהוראות אלה:
{{ח:תתת|(1)}} כי שירותי הלינה שנוסע זכאי להם לפי הוראות חוק זה, למעט {{ח:פנימי|סעיף 5|סעיף 5}}, יוגבלו למספר לילות שיקבע השר ושלא יפחת משניים, ובלבד ששוכנע כי בשל המצב המיוחד יש פגיעה משמעותית בהיצע של טיסות נוסעים מישראל ואליה;
{{ח:תתת|(2)}} כי הזכאות לכרטיס טיסה חלופי שמפעיל טיסה או מארגן חייב להציע לבחירת הנוסע בשל ביטול טיסה כאמור {{ח:פנימי|סעיף 6|בסעיף 6}}, תחול בשינויים כפי שיקבע, כדי לסייע לנוסע להגיע ליעד הסופי הנקוב בכרטיס הטיסה המקורי שהונפק לו בתנאים הדומים ככל האפשר לתנאי כרטיס הטיסה המקורי שהונפק לו, ובמועד קרוב ככל האפשר למועד הנקוב בכרטיס הטיסה המקורי, ובכלל זה זכאות לכרטיס טיסה מנקודת מוצא שונה או ליעד שונה מאלה שנקובים בכרטיס הטיסה המקורי; קבע השר צו לפי פסקה זו, יקבע בו הוראות לעניין חובת מפעיל טיסה או מארגן להודיע באופן ברור לנוסע על זכאותו לבחור בין השבת תמורה ובין כרטיס טיסה חלופי לפי פסקה זו;
{{ח:תתת|(3)}} אחת מאלה:
{{ח:תתתת|(א)}} כי תקופת ההודעה מראש על ביטול טיסה או הקדמתה ביותר משמונה שעות, אשר בשלה נוסע אינו זכאי לפיצוי כספי כאמור {{ח:פנימי|סעיף 6|בסעיפים 6(ג)(1)}} {{ח:פנימי|סעיף 8|ו־8(ב)(1)}}, תהיה פחות מ־14 ימים ולא פחות משלושה ימים, ובלבד ששוכנע השר כי בשל המצב המיוחד יש פגיעה משמעותית ביכולת של מפעילי טיסות או מארגנים לתכנן לוח טיסות, ובכלל זה לשנות את לוח הטיסות המתוכנן;
{{ח:תתתת|(ב)}} כי לא תחול זכאות לפיצוי כספי של נוסע שטיסתו בוטלה או הוקדמה כמפורט בהוראות לפי {{ח:פנימי|סעיף 6|סעיפים 6(א)(3)}}, {{ח:פנימי|סעיף 8|8(ב)(1)}} {{ח:פנימי|סעיף 18|או 18}}, ובלבד ששוכנע השר כי בשל המצב המיוחד יש פגיעה משמעותית ביכולת של מפעילי טיסות או מארגנים לתכנן לוח טיסות, ובכלל זה לשנות את לוח הטיסות המתוכנן, לטווח זמן של שבועיים מראש, ולנוכח חומרת הפגיעה האמורה אין די בקיצור תקופת ההודעה מראש כאמור בפסקת משנה (א).
{{ח:תת|(ב)}} צו כאמור בסעיף קטן (א) יכול שייקבע לגבי כלל הטיסות או חלקן.
{{ח:תת|(ג)}} לעניין התקופה הקובעת יחולו הוראות אלה:
{{ח:תתת|(1)}} היא תחול בתקופה שבה הוכרז על מצב מיוחד ויכול שתחול מיום תחילתו;
{{ח:תתת|(2)}} היא לא תעלה על 60 ימים, ולעניין שלילת פיצוי לפי סעיף קטן (א)(3)(ב) – לא תעלה על 45 ימים;
{{ח:תתת|(3)}} השר רשאי להאריכה בהתקיים התנאים שבסעיף קטן (א), ועל ההארכה יחולו הוראות סעיף זה;
{{ח:תתת|(4)}} בוטלה או פקעה ההכרזה על המצב המיוחד, תסתיים התקופה הקובעת ביום הביטול או הפקיעה, לפי העניין; המנהל הכללי של משרד התחבורה והבטיחות בדרכים יפרסם באתר האינטרנט של המשרד וברשומות הודעה על מועד סיום התקופה הקובעת;
{{ח:תתת|(5)}} חדלו להתקיים הנסיבות שבשלהן נקבע הצו לפי סעיף קטן (א), יקבע השר, בצו, את סיום התקופה הקובעת בלא דיחוי; צו לפי פסקה זו אינו טעון התייעצות עם שר הכלכלה והתעשייה ואישור ועדת הכלכלה של הכנסת.
{{ח:תת|(ד)}} נקבע צו לפי סעיף קטן (א), ומועד הטיסה הנקוב בכרטיס הטיסה, שהונפק לנוסע לפני קביעת הצו, חל בתקופה הקובעת, ימסרו הגורמים שלהלן הודעה לנוסע על השינויים לפי הצו בהטבות שהוא זכאי להן:
{{ח:תתת|(1)}} מפעיל טיסה או מארגן שהנפיק לנוסע את כרטיס הטיסה;
{{ח:תתת|(2)}} נותן שירותי סוכנות הנסיעות שמכר לנוסע את כרטיס הטיסה, אם קיבל הודעה על השינויים כאמור ממפעיל הטיסה או מהמארגן.
{{ח:תת|(ה)}} בסעיף זה, ”מצב מיוחד“ – כל אחד מאלה:
{{ח:תתת|(1)}} מצב מיוחד בעורף לפי {{ח:חיצוני|חוק ההתגוננות האזרחית#סעיף 9ג|סעיף 9ג לחוק ההתגוננות האזרחית, התשי״א–1951}};
{{ח:תתת|(2)}} אירוע חירום אזרחי לפי {{ח:חיצוני|פקודת המשטרה#סעיף 90ב|סעיף 90ב לפקודת המשטרה [נוסח חדש], התשל״א–1971}};
{{ח:תתת|(3)}} מצב חירום שנקבע לפי חוק לשם התמודדות עם מחלה מידבקת מסוכנת.

{{ח:סעיף|10|הנפקת כרטיס טיסה לטיסה שמועדיה לא אושרו מראש}}
{{ח:תת|(א)}} מפעיל טיסה, מארגן או מי שהסמיכו לכך לא ינפיקו לנוסע כרטיס טיסה שמועד הטיסה הנקוב בו אינו המועד שרשות שדות התעופה אישרה מראש ובשל כך הטיסה לא היתה אמורה להמריא במועד הנקוב כאמור, אלא אם כן –
{{ח:תתת|(1)}} הנוסע קיבל הודעה על מועד הטיסה שאושר ממפעיל הטיסה, מהמארגן או ממי שהסמיכו לכך, שלושה חודשים לפחות לפני אותו מועד;
{{ח:תתת|(2)}} רשות שדות התעופה אישרה בדיעבד את מועד הטיסה הנקוב בכרטיס הטיסה.
{{ח:תת|(ב)}} הוראות סעיף זה לא יחולו על נותן שירותי סוכנות נסיעות שאינו מארגן.

{{ח:סעיף|11|פיצויים לדוגמה|תיקון: [י״פ הודעות]}}
{{ח:תת|(א)}} בית המשפט רשאי לפסוק לנוסע שהונפק לו כרטיס טיסה פיצויים שאינם תלויים בנזק (בסעיף זה – פיצויים לדוגמה), בסכום שלא יעלה על 10,000 שקלים חדשים {{ח:הערה|(מתואם לשנת 2012; בשנת 2025, 11,940 ש״ח)}}, אם מצא כי נעשה ביודעין אחד מאלה:
{{ח:תתת|(1)}} מפעיל טיסה או מארגן –
{{ח:תתתת|(א)}} לא נתן הטבות לנוסע שסירב להטיסו, בניגוד להוראות {{ח:פנימי|סעיף 5|סעיף 5}};
{{ח:תתתת|(ב)}} לא נתן הטבות לנוסע שטיסתו בוטלה, בניגוד להוראות {{ח:פנימי|סעיף 6|סעיף 6}};
{{ח:תתתת|(ג)}} לא נתן הטבות לנוסע שטיסתו המריאה באיחור, בניגוד להוראות {{ח:פנימי|סעיף 7|סעיף 7}};
{{ח:תתתת|(ד)}} לא נתן הטבות לנוסע שמועד ההמראה של טיסתו הוקדם, בניגוד להוראות {{ח:פנימי|סעיף 8|סעיף 8}};
{{ח:תתתת|(ה)}} לא נתן פיצוי כספי בשל שינוי בתנאי כרטיס הטיסה כאמור {{ח:פנימי|תוספת 2|בתוספת השנייה}}, לנוסע שהועבר למחלקה ברמה נמוכה יותר מזו הנקובה בכרטיס הטיסה שלו, בניגוד להוראות {{ח:פנימי|סעיף 9|סעיף 9(ב)}};
{{ח:תתת|(2)}} מפעיל טיסה, מארגן או מי שהסמיכו לכך הנפיק לנוסע כרטיס טיסה שמועד הטיסה הנקוב בו אינו המועד שרשות שדות התעופה אישרה מראש, ובשל כך הטיסה לא היתה אמורה להמריא במועד הנקוב כאמור, בניגוד להוראות {{ח:פנימי|סעיף 10|סעיף 10}}, והיא בוטלה או המריאה בפער העולה על שעתיים מהמועד הנקוב באותו כרטיס טיסה.
{{ח:תת|(ב)}} בבואו לקבוע את גובה הפיצויים לדוגמה, יתחשב בית המשפט, בין השאר, בשיקולים המפורטים להלן, ולא יתחשב בגובה הנזק שנגרם לנוסע עקב ביטול הטיסה או השינוי במועד המראתה או בתנאיה:
{{ח:תתת|(1)}} אכיפת החוק והרתעה מפני הפרתו;
{{ח:תתת|(2)}} עידוד הנוסע למימוש זכויותיו;
{{ח:תתת|(3)}} היות ההפרה הפרה חוזרת;
{{ח:תתת|(4)}} חומרת ההפרה ונסיבותיה;
{{ח:תתת|(5)}} שווייה הכספי של העסקה שבקשר אליה בוצעה ההפרה.
{{ח:תת|(ג)}} אין בהוראות סעיף זה כדי לגרוע מזכותו של נוסע להטבות בשל אותה הפרה.

{{ח:סעיף|12|חישוב מרחקים}}
{{ח:ת}} המרחקים הנקובים בחוק זה יחושבו בהתאם למרחק הקצר ביותר בין שתי נקודות על פני משטח כדורי.

{{ח:סעיף|13|עדכון סכומים}}
{{ח:ת}} הסכומים הנקובים בחוק זה יעודכנו ב־1 בינואר בכל שנה (בסעיף זה – יום העדכון) בהתאם לשיעור עליית המדד החדש לעומת המדד הבסיסי, ויעוגלו לסכום הקרוב שהוא מכפלה של עשרה שקלים חדשים; המנהל הכללי של משרד התחבורה התשתיות הלאומיות והבטיחות בדרכים יפרסם את הסכומים המעודכנים בהודעה ברשומות ובאתר האינטרנט של המשרד; בסעיף קטן זה –
{{ח:ת|סוג=הגדרה}} ”המדד החדש“ – המדד שפורסם לאחרונה בחודש נובמבר שלפני יום העדכון;
{{ח:ת|סוג=הגדרה}} ”המדד הבסיסי“ – המדד שפורסם בחודש ינואר 2012;
{{ח:ת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה.

{{ח:סעיף|14|חובות יידוע וגילוי}}
{{ח:תת|(א)|(1)}} מפעיל טיסה או מארגן יציג במקום שבו הוא מקבל קהל, מודעה המפרטת את זכות הנוסע להטבות במקרה של סירוב להטיסו בטיסה, עיכוב טיסה, הקדמת טיסה או ביטולה (בסעיף זה – מידע לנוסע), במקום הנראה לעין ובאותיות ברורות וקריאות.
{{ח:תתת|(2)}} מפעיל טיסה, מארגן ונותן שירותי סוכנות נסיעות המציעים כרטיסי טיסה למכירה יפרסמו מידע לנוסע באתרי האינטרנט שלהם, אם קיימים, באופן בולט.
{{ח:תתת|(3)}} בעל רישיון להפעלת שדה תעופה לפי {{ח:חיצוני|חוק הטיס|חוק הטיס, התשע״א–2011}}, יציב בכל שדה תעופה שהוא מפעיל שילוט המציג מידע לנוסע, במקום הנראה לעין באותיות ברורות וקריאות.
{{ח:תתת|(4)}} השר רשאי לקבוע הוראות לעניין מידע לנוסע, ובכלל זה לעניין נוסח המודעות והשילוט כאמור בסעיף קטן זה.
{{ח:תת|(ב)}} נוסע שהונפק לו כרטיס טיסה לטיסה שמתקיימת לגביה עילה מזכה, זכאי לקבל ממפעיל הטיסה או מהמארגן מסמך המפרט את זכותו להטבות.
{{ח:תת|(ג)}} מפעיל טיסה או מארגן המנפיק לנוסע כרטיס טיסה, ימסור לו פרטים בדבר מקום הימצאו בשדה התעופה של מי שמונה לפי הוראות {{ח:חיצוני|חוק רישוי שירותי התעופה#סעיף 8ג|סעיף 8ג(א1) לחוק רישוי שירותי התעופה, התשכ״ג–1963}}, לשם סיוע לנוסעים לממש את זכויותיהם בהתאם להוראות חוק זה ובדבר דרכי ההתקשרות עמו; החובה למסור פרטים כאמור תחול גם על נותן שירותי סוכנות נסיעות שמוכר לנוסע כרטיס טיסה, ובלבד שקיבל את הפרטים ממפעיל טיסה או מהמארגן.

{{ח:סעיף|15|סיוע של נותן שירותי סוכנות נסיעות בקבלת הטבות|תיקון: תשפ״א}}
{{ח:ת}} לשם קבלת פיצוי כספי או השבת תמורה, רשאי נוסע לבקש מנותן שירותי סוכנות הנסיעות שממנו רכש את כרטיס הטיסה לטיסה שהתקיימה בה עילה מזכה, לסייע לו בקבלת ההטבות האמורות; ביקש הנוסע כאמור, יפנה נותן שירותי סוכנות הנסיעות למפעיל הטיסה, למארגן או למי מטעמם, למימוש זכאותו של הנוסע לאותן הטבות, בהתאם להוראות חוק זה.

{{ח:סעיף|16|שמירת דינים}}
{{ח:ת}} אין בהוראות חוק זה כדי לגרוע מהוראות כל דין, ובכלל זה מזכותו של נוסע לפיצוי לפי כל דין.

{{ח:סעיף|17|התניה – לטובת הנוסע}}
{{ח:ת}} אין להתנות על הוראות חוק זה, אלא לטובת הנוסע.

{{ח:סעיף|18|תחולה על נוסע בטיסה פנים־ארצית|תיקון: תש״ף}}
{{ח:ת}} הוראות חוק זה יחולו, בשינויים המחויבים, גם על נוסע בטיסה שנקודת המוצא והיעד הסופי שלה נמצאים בשטח מדינת ישראל, ואולם לא יינתן פיצוי כספי לנוסע כאמור אלא לפי הוראות שקבע השר; בתקנות לפי סעיף זה רשאי השר לקבוע בין השאר נסיבות שבהן לא יינתן פיצוי כאמור.
{{ח:ת}} {{ח:הערה|פורסמו {{ח:חיצוני|תקנות שירותי תעופה (פיצוי וסיוע בשל ביטול טיסה או שינוי בתנאיה) (טיסות פנים-ארציות)|תקנות שירותי תעופה (פיצוי וסיוע בשל ביטול טיסה או שינוי בתנאיה) (טיסות פנים־ארציות), התשע״ג–2013}}.}}

{{ח:סעיף|19|התיישנות}}
{{ח:ת}} תקופת ההתיישנות של תביעה בשל הפרת הוראות חוק זה היא ארבע שנים מיום שנוצרה עילה מזכה.

{{ח:סעיף|20|סייג לזכאות בשל קבלת הטבה לפי דין זר}}
{{ח:ת}} נוסע שקיבל הטבה לפי דין זר בשל נסיבות המקימות עילה מזכה, לא יהיה זכאי להטבות לפי חוק זה מאותו סוג שקיבל כאמור.

{{ח:סעיף|21|שינוי התוספות}}
{{ח:ת}} השר רשאי, בצו, לשנות את התוספות לחוק זה.

{{ח:סעיף|22|ביצוע ותקנות}}
{{ח:תת|(א)}} השר ממונה על ביצוע חוק זה.
{{ח:תת|(ב)}} תקנות וצווים לפי חוק זה טעונים אישור של ועדת הכלכלה של הכנסת.

{{ח:סעיף|23|}}
{{ח:ת}} {{ח:הערה|הנוסח שולב {{ח:חיצוני|חוק רישוי שירותי התעופה|בחוק רישוי שירותי התעופה, התשכ״ג–1963}}.}}

{{ח:סעיף|24|תחילה ותקנות ראשונות}}
{{ח:תת|(א)}} תחילתו של חוק זה ביום כ״ח באב התשע״ב (16 באוגוסט 2012) (להלן – יום התחילה).
{{ח:תת|(ב)}} תקנות ראשונות לפי {{ח:פנימי|סעיף 18|סעיף 18}} יובאו לאישור ועדת הכלכלה של הכנסת בתוך תשעה חודשים מיום התחילה; לא הובאו תקנות כאמור עד אותו מועד, יחולו הוראות חוק זה לעניין פיצוי כספי גם על נוסע בטיסה פנים־ארצית.

{{ח:סעיף|25|טיסה שבוטלה – הוראת שעה}}
{{ח:ת}} בתקופה שמיום התחילה ועד יום י׳ בטבת התשע״ה (1 בינואר 2015), יקראו את {{ח:פנימי|סעיף 6|פסקאות (1) עד (3) שבסעיף 6(ב)}} כך:
{{ח:תת|(1)}} בפסקה (1), במקום ”עד שעתיים“ יקראו ”עד ארבע שעות“;
{{ח:תת|(2)}} בפסקה (2), במקום ”עד שלוש שעות“ יקראו ”עד חמש שעות“;
{{ח:תת|(3)}} בפסקה (3), במקום ”עד ארבע שעות“ יקראו ”עד שש שעות“.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 3|סעיף 3(א)(4)}})}}}}
{{ח:קטע3||פיצוי כספי}}

{{ח:סעיף*|||תיקון: [י״פ הודעות]}}
{{ח:ת}}

מרחק הטיסה (בק״מ)	הסכום (בשקלים חדשים)

עד 2,000	1,250 {{ח:הערה|(מתואם לשנת 2012; בשנת 2025, 1,490 ש״ח)}}

עד 4,500	2,000 {{ח:הערה|(מתואם לשנת 2012; בשנת 2025, 2,390 ש״ח)}}

מעל 4,500	3,000 {{ח:הערה|(מתואם לשנת 2012; בשנת 2025, 3,580 ש״ח)}}

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 3|סעיף 3(א)(5)}})}}}}
{{ח:קטע3||פיצוי כספי בשל שינוי בתנאי כרטיס הטיסה}}

{{ח:סעיף*}}
{{ח:ת}}

השינוי בתנאי כרטיס הטיסה	השיעור ממחיר כרטיס הטיסה ששילם הנוסע

העברה ממחלקה ראשונה למחלקת עסקים	60%

העברה ממחלקת עסקים למחלקת תיירים	80%

העברה ממחלקה ראשונה למחלקת תיירים	90%

העברה ממחלקה ראשונה או ממחלקת עסקים למחלקת תיירים, בטיסה למרחק העולה על 4,500 ק״מ	100%

{{ח:קטע2|תוספת 3|תוספת שלישית}}
{{ח:קטע4||{{ח:הערה|({{ח:פנימי|סעיף 3|סעיף 3(ב)(3)}})}}}}
{{ח:קטע3||מחיר כרטיס טיסה שהונפק כחלק מחבילת תיור}}

{{ח:סעיף*|||תיקון: [י״פ הודעות]}}
{{ח:ת}}

סוג הטיסה וסוג מחלקת השירות	מרחק הטיסה בכיוון אחד (בק״מ)

עד 2,000	עד 4,500	מעל 4,500

מחיר (בשקלים חדשים)

טיסת שכר או טיסה סדירה במחלקת תיירים	750 {{ח:הערה|(מתואם לשנת 2012; בשנת 2025, 900 ש״ח)}}	1,500 {{ח:הערה|(מתואם לשנת 2012; בשנת 2025, 1,790 ש״ח)}}	2,500 {{ח:הערה|(מתואם לשנת 2012; בשנת 2025, 2,990 ש״ח)}}

טיסה סדירה במחלקת עסקים	2,000 {{ח:הערה|(מתואם לשנת 2012; בשנת 2025, 2,390 ש״ח)}}	3,500 {{ח:הערה|(מתואם לשנת 2012; בשנת 2025, 4,180 ש״ח)}}	6,250 {{ח:הערה|(מתואם לשנת 2012; בשנת 2025, 7,460 ש״ח)}}

טיסה סדירה במחלקה ראשונה	4,000 {{ח:הערה|(מתואם לשנת 2012; בשנת 2025, 4,780 ש״ח)}}	7,000 {{ח:הערה|(מתואם לשנת 2012; בשנת 2025, 8,360 ש״ח)}}	12,500 {{ח:הערה|(מתואם לשנת 2012; בשנת 2025, 14,930 ש״ח)}}

{{ח:חתימות|התקבל בכנסת ביום כ״ט באייר התשע״ב (21 במאי 2012).}}
* '''בנימין נתניהו'''
ראש הממשלה
* '''ישראל כץ'''
שר התחבורה התשתיות הלאומיות והבטיחות בדרכים
* '''שמעון פרס'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]